སྤྱིར་ང་ཚོ་ཚང་མ་བདེ་བ་འདོད་པ་དང་སྡུག་བསྔལ་མི་འདོད་པ་རྐྱང་རྐྱང་རེད།ཡིན་ན་ཡང་སྡུག་བསྔལ་ཡོང་གི་ཡོད་རེད།དེ་གང་རེད་ཟེར་ན།མི་ཤེས་པའི་དབང་གིས་ཡིན་པ་གསལ་པོ་ཞེ་དྲག་རེད།སྡུག་བསྔལ་འདོད་ཀྱི་མི་འདུགའོན་ཀྱང་སྡུག་བསྔལ་ཡོང་བའི་བྱ་བ་མང་པོ་ཞིག་ང་ཚོས་སྒྲུབ་ཀྱི་ཡོད་རེད།རྒྱུ་རྐྱེན་མང་པོ་སྒྲུབ་ཀྱི་ཡོད་རེད།དེ་གང་ལ་བརྟེན་ནས་བྱུང་བ་རེད་ཟེར་ན།མིག་རྒྱང་ཐུང་ཐུང་གི་འཕྲལ་སེལ་གྱི་ཆགས་སྡང་ལ་བརྟེན་ནས་བྱུང་བ་རེད།འཕྲལ་སེལ་གྱི་ཆགས་སྡང་དང་དུ་ལེན་པ་དེ་མི་ཤེས་པའི་དབང་གིས་ཡོང་གི་ཡོད་པ་རེད།དེར་བརྟེན་སངས་རྒྱས་ཀྱིས་སྡུག་བསྔལ་གྱི་རྩ་བ་དེ་མི་ཤེས་པ་ལས་བྱུང་བ་རེད་ཅེས་པ་དེ་གནད་འགག་ཆེན་པོ་ཞེ་དྲག་འདུག